[{"text_idx": "#000003", "text": "Mathemateg, Saesneg a TG Sylfaenol"}, {"text_idx": "#000007", "text": "Ffion yw\u2019r myfyriwr cyntaf o Grw\u0302p Colegau NPTC i ennill yn y gwobrau, sydd bellach yn eu pedwaredd flwyddyn. Daeth 70 o\u2019r rhai a gyrhaeddodd y rownd derfynol ynghyd o Loegr, Gogledd Iwerddon, yr Alban a Chymru ar gyfer y gwobrau, lle gwnaeth y myfyrwyr a\u2019u teuluoedd gymdeithasu ag enwogion, addysgwyr a gwleidyddion yn Nhw\u0302r eiconig Beetham, yn Hilton Manchester Deansgate."}, {"text_idx": "#000008", "text": "Cyflwynwyd tlws i ugain o enillwyr gan amryw o wleidyddion, gweithwyr addysg proffesiynol blaenllaw ac enwogion o fyd chwaraeon a theledu ac roedd Ffion yn eu plith. Ynghyd a\u0302 thri arall a gyrhaeddodd y rownd derfynol yn ei chategori, gofynnwyd iddi fynd i\u2019r llwyfan wrth i\u2019r enillydd gael ei gyhoeddi. Dywedodd Ffion, a fynychodd y gwobrau gyda\u2019i darlithydd Sarah Eskins ac aelodau o\u2019i theulu, ei bod wedi \u201csynnu ac wrth ei bodd\u201d ar o\u0302l ennill y wobr bwysig."}, {"text_idx": "#000010", "text": "Mae\u2019r BEA yn nodi ac yn dathlu unigolion sydd wedi rhagori o fewn system addysg Prydain. Wrth wneud hynny, mae\u2019r gwobrau hyn yn cydnabod mai ymdrech a phenderfyniad personol sy\u2019n arwain at lwyddiant. Nid yw cyrhaeddiad addysgol yn bosibl heb ddymuniad ac ymrwymiad pob myfyriwr i wella eu hunain drwy wybodaeth a dysgu."}, {"text_idx": "#000011", "text": "Enwebwyd Ffion am y wobr i gydnabod ei chanlyniadau academaidd gwych a\u2019i llwyddiant allgyrsiol yn ystod ei hamser yn y coleg. Cyfunodd astudio ar gyfer y BTEC gyda dwy swydd ran-amser yn ogystal a\u0302 bod yn Hyrwyddwr Cyfeillion Dementia, codi arian i Gymdeithas Alzheimer, a bod yn Arweinydd Cadetiaid yr Heddlu gyda Heddlu Dyfed Powys. Yn ystod ei hamser fel cadet yng Nghanolfan Sant Ioan, y Drenewydd, mae hi wedi ymgymryd a\u0302 lleoliadau gwaith yng nghartref nyrsio Bethshan ac ysbyty\u2019r Drenewydd. Yn ogystal a\u0302 hyn, mae hi rywsut wedi dod o hyd i\u2019r amser i gwblhau gwobrau efydd ac arian Dug Caeredin ac ennill Rhagoriaeth Serennog Driphlyg gyda phresenoldeb o 100% yn ei BTEC lefel 3 Diploma Estynedig mewn Iechyd a Gofal Cymdeithasol."}, {"text_idx": "#000012", "text": "Mae Ffion wedi dangos yn gyson bod ei moeseg waith heb ei hail, ar o\u0302l ennill Gwobr Efydd eisoes ar gyfer Myfyriwr Plant, Iechyd a Gofal Cymdeithasol BTEC y flwyddyn 2019, oedd yn cydnabod ei hymroddiad a\u2019i hymrwymiad rhagorol i\u2019r pwnc."}, {"text_idx": "#000013", "text": "Dywedodd y Darlithydd Iechyd a Gofal Cymdeithasol, Sarah Eskins: \u201cRhoddodd bleser mawr i mi fynychu\u2019r seremoni gyda Ffion a\u2019i gweld yn cael ei chyhoeddi fel yr enillydd, roeddwn mor falch ohoni. Mae hi\u2019n weithiwr caled ac mae ganddi ddyfodol disglair o\u2019i blaen.\u201d"}, {"text_idx": "#000014", "text": "Ar o\u0302l gadael y coleg, mae Ffion wedi dechrau ar ei thaith i fod yn Swyddog yr Heddlu, gan ennill swydd fel cwnstabl gwirfoddol gyda Heddlu Dyfed Powys."}, {"text_idx": "#000017", "text": "We pride ourselves on offering an excellent user experience for our customers and clients when partaking in a part-time or professional training course with us."}]